شەفەق نیوز/ ئەنجومەن دادوەری باڵا ،
ئمڕوو چوارشەممە، فەرمان داگە دادگایل لێکۆڵینەوە ئەرا بردن ریکارە یاساییەگان دژوە
هەرکەسیگ بویە هووکار زەرد وە ئابووری نیشتمانی چ لە بازرگانەیل پویل بیگانە یا ئەو
بازرگانەیە ک چشت و خواردەمەنیەگان و ئەوگ رووژانە خەڵک پێویستیی دیرێد گیر تێرن.
ئەنجومەنەگە  لە بەیاننامەیگ ئمڕوو داوا لە وەزارت ناوخۆ کرد
فەرمان بیەێدە وەڕێوبەرایەتیەل پۆلیس ک وەوە تایبەتن دەس بکەنە هەڵمەتەیلیگ وەشکین
ئەرا دوکانەیل کۆفرووشتن و شوونەیل فرووشتن پویل بیگانە ئەرا گردن پێشێلکارەگان.
بەیاننامەگە ئاماژە کرد ک دادگای لێکۆڵینەوەی
تایبەت وە دژە پویل شووردن لە چەن رووژیگەو دەسکردە لێکۆڵینەوە لەباوەت بانگەشەی
فرووشتن پویل بیگانە و پێشێلکارەیل بەشیگ لە بانکەگان ک تایبەتن وە بەشداری لە
بانگەشەی فرووشتن پویل بیگانە.
دادوەرە پسپۆرەگە وت: لێکۆڵینەوەگە رەسیە
قۆناغیەیلیگ پێشکەفتگ ئاشکرای کارەیلیگ نا یاسایی 
و خەڵەتانن و دەسکاری کرد ئەرا بەشداربوین لە بانگەشەی پویل فرووشتن و
قاچاخکردن پویل بیگانە وەرەو دەیشت وڵاتەگە.
